**OBCHODNÁ ZMLUVA**

o zabezpečení strážnej služby uzavretá podľa § 269 ods. 2 zákona č. 513/1991 Zb. (Obchodný zákonník v platnom znení) a podľa zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Čl. I.

* 1. DODÁVATEĽ:

Sídlo:

Zastúpený:

IČO :

DIČ:

IČ DPH:

Bankové spojenie :

IBAN:

SWIFT:

 Obchodný register:

(ďalej ako „dodávateľ“ alebo „zmluvná strana“ v príslušnom gramatickom tvare)

* 1. OBJEDNÁTEĽ: **Dopravný podnik mesta Žiliny s.r.o.**

Sídlo: Kvačalova 2, 011 40 Žilina

Zastúpený: Ing. Ján Barienčík, PhD., konateľ

IČO: 36 007 099

DIČ: 2020447583

IČ DPH: SK2020447583

Bankové spojenie: Slovenská sporiteľňa, a.s.

IBAN: **SK19 0900 0000 0050 3504 4524**

**SWIFT: GIBASKBX**

Obchodný register:   OS Žilina, vložka č. 3510/L ,Oddiel: Sro

(ďalej ako „objednávateľ“ alebo „zmluvná strana“ v príslušnom gramatickom tvare)

Čl. II.

**Predmet zmluvy**

* 1. Predmetom tejto obchodnej zmluvy (ďalej aj ako „zmluva“ v príslušnom gramatickom tvare) je poskytovanie služby – zabezpečenie ochrany objektov a súvisiace služby pre Dopravný podnik mesta Žiliny s.r.o. (ďalej aj ako „DPMŽ“), podľa § 3, písm. a), b), d), e), i) zákona číslo 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov.
  2. Strážnu a bezpečnostnú službu vykonávajú zamestnanci dodávateľa, z toho je jeden vedúci zamestnanec súčinný so zodpovednými zamestnancami DPMŽ, a to nepretržite 24 hodín denne nasledovne:

Miesto výkonu služby:

a) Košická ul. 2, Žilina - nepretržite 24 hodín denne počas celého roka (1 osoba),

b) Kvačalova ul. 2, Žilina - nepretržite 24 hodín denne počas celého roka

(1 osoba),

a zároveň - v pracovné dni v čase od 6:00 do 14:00 hod – jeden ozbrojený zamestnanec.

Informácie týkajúce sa povinností zamestnancov dodávateľa služby a súčinnosti

zodpovedných zamestnancov obidvoch zmluvných strán bližšie upravujú interné dokumenty vyhlasovateľa súťaže resp. objednávateľa služby a to: smernica NR-S-368- 2015 „Povinnosti zamestnancov SBS, ktorí zabezpečujú dodávateľsky ochranu majetku Dopravného podniku mesta Žiliny s.r.o., ul. Kvačalova 2, 011 40 Žilina v areáloch Kvačalova ul. 2, Košická ul. 2, Žilina a predajných miest DPMŽ“, príkaz NR-P-218-2015 „Dovoz a odvoz finančných prostriedkov“ a príkaz NR- P-172-2009 „Vstup osôb do služobných priestorov predajných miest a pokladní, povinnosti obsluhy poplachového systému narušenia objektov“.

* 1. Poskytovanie služby zahŕňa:

1)ochranu hnuteľných a nehnuteľných vecí vo vlastníctve alebo v správe objednávateľa pred trestnými činmi krádeže, pred neoprávneným používaním cudzej veci, pred neoprávneným vstupom osôb do budov a areálov objednávateľa, pred neoprávneným vjazdom cudzích motorových vozidiel, pred trestnými činmi všeobecne nebezpečnými a týmto spoločensky nebezpečným konaniam ekvivalentnými priestupkami, proti ohňu a inými živelnými udalosťami;

2)poskytovanie ozbrojenej bezpečnostnej sprevádzajúcej ochrany pri výbere a zvoze finančnej hotovosti z automatov na predaj cestovných lístkov, pri zvoze finančnej hotovosti z predajných miest a z pokladní objednávateľa a zo skladu na prevádzke Košická ul. ,prípadným sprievodom objednávateľa do banky a z banky, sprievodom pri odvoze jednorazových cestovných lístkov z pokladne predajcom a podľa požiadaviek objednávateľa (podľa zákona č. 473/2005 Z. z. v znení neskorších predpisov o súkromných bezpečnostných službách) v meste Žilina a jeho okrese;

3)vybudovanie kamerového systému (ak bude relevantné), prevádzkovanie kamerového systému a online sprístupnenie kamerových záznamov oprávneným osobám objednávateľa;

4)zabezpečovanie činnosti požiarnej ochrany v budovách a areáloch objednávateľa (v mimopracovnom čase objednávateľa);

5)záväzok dodávateľa, že v prípade poškodenia, krádeže alebo iného trestného činu na zabezpečených pokladniach v hlavnej budove alebo predajných miestach dodávateľ zabezpečí miesto ozbrojenou ochranou až do zvyčajného zabezpečenia konkrétneho miesta činu;

6)zabezpečenie činnosti informátora vrátane obsluhy telefónnej ústredne zamestnancami dodávateľa;

7)plnenie ďalších interných príkazov objednávateľa, ktoré sa dotýkajú činnosti strážnej bezpečnostnej služby;

8)záväzok dodávateľa, že strážna a bezpečnostná služba bude vykonávaná zamestnancami dodávateľa, ktorí budú počas jej výkonu ustrojení v rovnošate dodávateľa a vybavení budú bezpečnostnými prostriedkami (obušok, kaser, putá... v zmysle príslušnej platnej legislatívy Slovenskej republiky);

9)záväzok dodávateľa, že strážnu službu budú vykonávať zamestnanci dodávateľa, ktorí úspešne absolvovali odbornú prípravu za účelom získania odbornej spôsobilosti v zmysle príslušnej platnej legislatívy Slovenskej republiky;

10)poskytovanie služby zahŕňa tiež záväzok dodávateľa, že ak bude relevantné, vypracuje Smernicu a podmienky pre výkon strážnej služby; v smernici bude zapracovaná povinnosť písomne hlásiť každú zmenu osôb v strážnej alebo bezpečnostnej službe odbornému zamestnancovi referátu krízového riadenia a ochrany objektov objednávateľa; túto smernicu vypracuje a predloží najneskôr v čase uzavretia zmluvy;

11)poskytovanie služby zahŕňa právo objednávateľa vykonať kontrolu činnosti a vybavenia strážnej služby; túto kontrolu budú vykonávať oprávnené osoby odberateľa a výsledok kontroly bude zapísaný do Knihy kontrol; strážnik je povinný túto osobu pri kontrole sprevádzať;

12)miestnosť pre výkon služby zabezpečí objednávateľ, pričom táto miestnosť bude vybavená elektrickým osvetlením, stolom, stoličkami, skrinkami, vešiakmi, WC, umývadlom s teplou vodou;

13)poskytovanie služby zahŕňa záväzok dodávateľa, ktorým je uzavretie zmluvy - poistenia zodpovednosti za škodu tretích osôb v súvislosti s poskytovaním predmetných služieb do výšky minimálne 1 200 000,00 EUR a to najneskôr v čase uzavretia zmluvy (táto poistná zmluva - jej úradne overená fotokópia bude prílohou tejto zmluvy);

Dodávateľ sa zaväzuje mať uzatvorenú zmluvu – poistenie zodpovednosti za škodu tretích osôb v uvedenej výške po celú dobu zmluvného vzťahu;

14)záväzok objednávateľa, že zabezpečí preškolenie zamestnancov strážnej a bezpečnostnej služby z vnútorných smerníc a požiarnych smerníc objednávateľa, vrátane školení so zameraním na ochranu majetku;

15)záväzok dodávateľa, že zabezpečí evidenčné knihy v zmysle zákona č. 473/2005 Z. z. v znení neskorších predpisov;

16)záväzok dodávateľa, že bude vykonávať nepravidelnú – neohlásenú kontrolu svojich zamestnancov za účelom previerky riadneho výkonu služby;

17)ak bude relevantné, právo objednávateľa určiť osoby, ktoré nebudú podliehať kontrole;

18)záväzok dodávateľa, že zabezpečí minimálne 1 vedúceho zamestnanca (resp. vedúcich zamestnancov) s preukazom odbornej spôsobilosti typu „P“, ktorý sa dostaví v prípade vzniku mimoriadnej alebo naliehavej situácie do 30 minút od vyrozumenia objednávateľom do objektu objednávateľa a ktorý bude zároveň za dodávateľa oprávnený riešiť vzniknutý problém resp. situáciu, bude súčinný a k dispozícii objednávateľovi.

Čl. III.

**Miesto poskytnutia služby**

3.1 Miestom plnenia tejto zmluvy sú nasledovné prevádzky objednávateľa, nachádzajúce sa v meste Žilina:

-prevádzka Kvačalova ul. č. 2;

-prevádzka Košická ul. č. 2

Čl. IV.

**Lehota plnenia**

* 1. Zmluva sa uzatvára na dobu 36 mesiacov, t.j. od 01.02.2021 (od 00,00 hod. stredoeurópskeho času) do 31.01.2024, s výpovednou dobou 3 mesiace, ktorá plynie od prvého dňa nasledujúceho mesiaca po mesiaci, v ktorom bola výpoveď doručená druhej zmluvnej strane.

Čl. V.

**Cena práce a platobné podmienky**

* 1. Dohodnutá je zmluvná cena **....... EUR** za 1 osobohodinu. K cene bude pripočítaná sadzba DPH v zmysle platnej legislatívy Slovenskej republiky.
  2. Cenu za plnenie predmetu zmluvy uhradí objednávateľ dodávateľovi na základe predložených faktúr.
  3. Predmet zmluvy bude fakturovaný mesačne, po dodaní služby. Splatnosť faktúr je 30 dní odo dňa doručenia faktúry objednávateľovi. Prílohou faktúry bude objednávateľom odsúhlasený súhrn skutočne odpracovaných hodín. Faktúry musia obsahovať náležitosti daňového dokladu podľa platnej legislatívy Slovenskej republiky pre dané obdobie a špecifikáciu dodanej služby. Súhrn fakturovaných odpracovaných hodín predkladá dodávateľ služby ku faktúre. V prípade, že doručená faktúra nebude obsahovať zákonné náležitosti faktúry alebo bude obsahovať chybné údaje, prípadne bude chýbať jej príloha, je objednávateľ oprávnený vrátiť takúto faktúru dodávateľovi. Lehota splatnosti v tomto prípade nenastane skôr, ako uplynie 30 dní odo dňa prijatia opravenej faktúry. Faktúry budú zasielané v listinnej forme na adresu objednávateľa.

Platby za predmet zmluvy budú realizované bezhotovostným platobným stykom.

* 1. Dodávateľ berie na vedomie, že objednávateľ neposkytuje zálohové platby za výkon a poskytovanie služieb.
  2. Ak objednávateľ neuhradí faktúru v termíne podľa bodu 5.3. čl. V. tejto zmluvy, zaplatí poplatok z omeškania vo výške 0,03% z dlžnej sumy za každý deň omeškania (§ 369 Obchodného zákonníka v platnom znení).
  3. V prípade ak dôjde k omeškaniu dodávateľa s poskytovaním služieb, zaplatí zmluvnú pokutu vo výške 0,03% z hodnoty poskytovanej služby za každý deň omeškania.

Čl. VI.

**Osobitné dohody**

* 1. Dodávateľ a strážnici sú povinní zachovávať mlčanlivosť o skutočnostiach zistených pri výkone strážnej služby a o jej výkone aj po ukončení zmluvného vzťahu. Táto mlčanlivosť je časovo neobmedzená.
  2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.
  3. Zmena dohodnutých cien je možná z dôvodu zmeny všeobecne záväzného právneho predpisu, vyvolanými zmenami legislatívy, prípadne z iných dôvodov a to so súhlasom obidvoch zmluvných strán. Zmluvnú cenu je v týchto prípadoch možné meniť výlučne písomnou dohodou zmluvných strán formou dodatku k zmluve, ktorý bude potvrdený štatutárnymi zástupcami obidvoch zmluvných strán. V prílohe dodatku k zmluve budú uvedené dôvody, resp. okolnosti zmeny ceny a spôsob (vyčíslenie) jej úpravy.
  4. Objednávateľ si vyhradzuje právo meniť čas a rozsah poskytovanej služby z organizačných alebo prevádzkových dôvodov na strane objednávateľa. Tieto zmeny môžu byť riešené výlučne prostredníctvom uzatvoreného dodatku k zmluve, ktorý musí byť potvrdený štatutárnymi zástupcami obidvoch zmluvnými stranami.
  5. Dodávateľ sa zaväzuje, že počas celej doby platnosti a trvania zmluvy bude platiť povinné odvody za svojich zamestnancov, na ktorých poskytol identifikačné údaje, resp. ktorí sú určení na výkon služby u objednávateľa, ktorá je predmetom tejto zmluvy. Skutočnosť, že dodávateľ služby nemá evidované nedoplatky poistného na zdravotnom a sociálnom poistení a príspevkov na starobnom dôchodkovom sporení v Slovenskej republike, bude preukazovať vždy na písomné vyzvanie objednávateľa, a to predložením potvrdenia príslušného úradu, nie staršie ako 3 mesiace ku dňu predloženia objednávateľovi. V prípade porušenia tejto povinnosti bude objednávateľ oprávnený okamžite odstúpiť od uzatvorenej zmluvy s dodávateľom služby.

Čl. VII.

**Všeobecné ustanovenia**

7.1 Zmluvné strany uzatvárajú túto zmluvu ako výsledok verejného obstarávania, ktoré realizoval objednávateľ (ako obstarávateľ) postupom obchodnej verejnej súťaže podľa zákona č. 513/1991 Zb. pod  názvom *„Zabezpečenie ochrany objektov a súvisiace služby pre DPMŽ“*, ktorá bola vyhlásená zverejnením Výzvy na obchodnú verejnú súťaž na webovom sídle objednávateľa.

7.2 Obchodno-záväzkové vzťahy vyplývajúce z tejto zmluvy sa riadia Obchodným zákonníkom v platnom znení (zákon č. 513/1991 Zb.) a menená môže byť len písomnou formou podľa § 272, ods.2. cit. zákona.

7.3 Nové požiadavky objednávateľa budú riešené formou písomného dodatku k zmluve, ktorý bude potvrdený štatutárnymi zástupcami obidvoch zmluvných strán.

7.4 Zmluvné strany zhodne prehlasujú, že sa s obsahom tejto zmluvy oboznámili a súhlasia s ním, že táto zmluva bola uzavretá podľa ich pravej a slobodnej vôle, zrozumiteľne, určite a vážne a že nebola uzavretá v tiesni ani za iných nevýhodných podmienok, čo potvrdzujú svojím podpisom.

7.5 Zmluva bola vyhotovená v troch obsahovo zhodných rovnopisoch, z ktorých 2 ks obdrží objednávateľ a l ks obdrží dodávateľ. Zmluvné strany si zmluvu prečítali a na znak toho, že súhlasia s jej obsahom a porozumeli mu, zmluvu podpísali.

7.6 Zmluva nadobúda platnosť dňom jej podpísania oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia na internetovej stránke objednávateľa a podľa § 47 a) zákona č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov. Zmluvné strany súhlasia so zverejnením zmluvy podľa § 5 a) a 5 b) zákona č. 211/2000 Z.z. o slobodnom prístupe k informáciám v znení neskorších predpisov.

Prílohy:

-poistná zmluva podľa bodu 2.3.13)

-LV predmetu zmluvy

Za dodávateľa: Za objednávateľa:

V ...................., dňa .......................... V Žiline dňa ...........................

.......................................................... ...............................................................

Ing. Ján Barienčík, PhD.,

konateľ a riaditeľ